Suomen poliitikkokartta vaalikonevinkkelistä

Päivitys 14.10.2012: Poliitikkokartta Hesarin kuntavaalikoneesta Uudeltamaalta 2012

Päivitys 18.4.2011: Uusi eduskunta lisätty karttaan heti vaaliyönä! Onnea valituille!

Päivitys 14.4.2011: Poliitikkokartan loppuyhteenveto kertoo, mitä tästä analyysistä jäi lopulta käteen

Aiempi tekstini samasta aiheesta kertoi, kuinka Hesarin eduskuntavaalikoneen vastauksista oli mahdollista tunnistaa laskennallisesti kaksi ehdokkaita määrittelevää suurta linjaa. Tilastollisen käsittelyn jälkeen vastauksista paljastui ehdokkaiden selkeä jakautuminen akseleilla, joista toista voi kutsua vasemmisto-oikeisto-jaoksi ja toista arvokonservatiivi-liberaali-jaoksi (lisäys 10.4.: jälkimmäisen akselin nimestä ei ole olemassa konsensusta; akseli mittaa jotain, missä Vihreät ja RKP erottuvat toiseen suuntaan ja perussuomalaiset ja Muutos toiseen suuntaan - asiaa käsitellään huolellisemmin Sampo Smolanderin blogitekstissä sekä sen kommenteissa).

Kartta toimii ainoastaan kohtalaisen tuoreilla nettiselaimilla (kuten Firefoxilla, Safarilla, Chromella ja Internet Explorerin uusimmilla versioilla). Vaakasuunnassa kuljetaan vasemmistosta oikeistoon, pystysuunnassa "konservatiivisemmasta" (alareuna) "liberaalimpaan" (yläreuna).

Kaikki vaalipiirit Etela-Savon vaalipiiri Hameen vaalipiiri Helsingin vaalipiiri Keski-Suomen vaalipiiri Kymen vaalipiiri Lapin vaalipiiri Oulun vaalipiiri Pirkanmaan vaalipiiri Pohjois-Karjalan vaalipiiri Pohjois-Savon vaalipiiri Satakunnan vaalipiiri Uudenmaan vaalipiiri Vaasan vaalipiiri Varsinais-Suomen vaalipiiri



KOK

KESK

SDP

PS

VIHR

VAS

RKP

KD

PIR

IPU

KTP

KA

M2011

SKP

SEN

STP

VP

kaikki



Edustajat 2007-2011

Edustajat 2011-

Tämän sivun kartta on toteutettu Stanfordin yliopiston Protovis-paketilla. Jättämällä kursorin hetkeksi pallon päälle näet, mitä ehdokasta pallo edustaa. Kiitos Janne Peltolalle avusta tämän ominaisuuden kanssa!

Koska ehdokaspilvi on pyöritetty käsin tässä kartassa näkyvään asentoon, tähän osaan analyysiä liittyy jonkin verran epätäsmällisyyttä. Toisin sanoen, kartta voisi olla yhtä hyvin enemmän kallellaan vasemmalle tai oikealle.

Vain kaikkiin Hesarin vaalikonekysymyksiin vastanneet ehdokkaat ovat mukana.

Kuntien ulkoistuskysymyksen (vaalikoneessa kysymys 27) viimeinen vastaus, "Ei mikään näistä", on tulkittu tyhjäksi vastaukseksi, koska sitä ei voi tulkita samoin kuin muita vastauksia, ja siksi tämän vaihtoehdon valinneet ehdokkaat ovat jääneet pois kartasta.

Käsittelyprosessin aikana ääkköset ovat tippuneet pois ehdokkaiden nimistä, mistä myöskin pahoitteluni asianomaisille.

huhtikuun 7. päivänä 2011

Juha Törmänen (juha@tormanen.net)

opiskelija, Aalto-yliopiston perustieteiden tiedekunta

Tämän sivun tiedot ja tästä linkitetty aineisto on julkistettu Creative Commons -lisenssillä Nimeä-epäkaupallinen-tarttuva 3.0 alkuperäisen HS.fi -datan tapaan.